Diari Oficial de la Generalitat Valenciana


Sumari del DOGV 6593, del 24-08-2011 (2011/8983)

RESOLUCIÓ de 19 de juliol de 2011, de la Conselleria d'Hisenda i Administració Pública, per la qual es modifica la relació de persones que han superat les proves selectives d'accés al grup E, sector administració general, torn d'accés lliure, Convocatòria 28/08.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6593

Data del DOGV
:   24-08-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/8983


Data del document
:   19-07-2011

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

RESOLUCIÓ de 19 de juliol de 2011, de la Conselleria d'Hisenda i Administració Pública, per la qual es modifica la relació de persones que han superat les proves selectives d'accés al grup E, sector administració general, torn d'accés lliure, Convocatòria 28/08.  
 [2011/8983]  
Per Resolució d'11 d'abril de 2011, es va publicar en el Diari Oficial de la Comunitat Valenciana la relació de persones que han superat les proves selectives d'accés al grup E, sector administració general, torn d'accés lliure i de persones amb discapacitat, Convocatòria 28/08 (DOCV número 6.523, 18 de maig de 2011).  
L'article 57.8 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana i la base 12 de la Convocatòria 5/08, establixen que: «els òrgans de selecció no podran proposar l'accés a la condició de personal funcionari d'un número superior de persones aprovades al de vacants convocades, excepte quan així ho preveja la pròpia convocatòria. No obstant això, i amb la finalitat d'assegurar la cobertura de les vacants convocades, sempre que els òrgans de selecció hagen proposat el nomenament del mateix nombre d'aspirants que el de vacants convocades, quan es produïsquen renúncies o concórrega alguna de les causes de pèrdua de la condició de personal funcionari en les persones proposades abans del seu nomenament o presa de possessió, l'òrgan convocant requerirà de l'òrgan de selecció relació complementària d'aspirants aprovats que seguisquen les persones proposades, per al seu possible nomenament com a personal funcionari de carrera.»  
Vists els escrits presentats per María del Mar Llorca Rubí amb DNI 43524944 c María Antonia Carretero Vicente amb DNI 13045635 en què renuncien als seus drets en la Convocatòria 28/08, torn de d'accés lliure i l'Acord del Tribunal de Selecció de data 18 de juliol de 2011, per el que es fa publica la relació complementària de persones aprovades, resolc:  
  
Primer  
Excloure a María del Mar Llorca Rubí amb DNI 08654550 w María Antonia Carretero Vicente amb DNI 01699065 de la relació de persones que han superat les proves selectives d'accés al Grup E, sector administració general, Convocatòria 28/08, torn d'accés lliure.  
  
Segon  
Incloure, a proposta del tribunal, a María Rosario Falcó Ríos, amb DNI 41724656 m Ángeles Morales Galindo, amb DNI 93320888, en la relació de persones que han superat les proves selectives d'accés al Grup E, sector administració general, Convocatòria 28/08, torn d'accés lliure, amb una puntuació final de 77,06 i 77,05 punts, respectivament.  
  
  
Tercer  
En el termini de 20 dies hàbils comptats des de l'endemà de la publicació de la present resolució en el Diari Oficial de la Comunitat Valenciana, les persones proposades haurà de presentar davant de la Direcció General de Recursos Humans els documents següents:  
1. Fotocòpia del DNI o document equivalent per a les persones nacionals d'altres estats, degudament compulsada.  
2. Fotocòpia compulsada del títol acadèmic de certificat d'escolaritat o equivalent. En el cas de titulacions obtingudes en l'estranger s'haurà d'estar en possessió de la credencial que acredite la seua homologació.  
  
3. Declaració de no haver sigut separada mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en què haguera sigut separada o inhabilitada.  
  
En el cas de ser nacional d'un altre estat, no trobar-se inhabilitada o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes l'accés a l'ocupació pública.  
4. Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.  
  
5. De conformitat amb la base 11.1.5. de la convocatòria les persones que han superat el concurs oposició acreditaran els seus coneixements de valencià mitjançant la presentació d'un dels documents següents:  
A. Títol de Batxillerat o equivalent cursat a la Comunitat Autònoma Valenciana, amb superació de les assignatures de valencià.  
  
B. Títol de l'Escola Oficial d'Idiomes corresponent al tercer curs de coneixements de valencià.  
C. Certificat de nivell mitjà de la Junta Qualificadora de Coneixements de Valencià.  
Les persones que no puguen acreditar estos coneixements, d'acord amb el que establix l'apartat cinqué, hauran de realitzar els cursos de perfeccionament que a este fi organitze l'administració de la Generalitat.  
  
Quart  
Les persones que tinguen la condició de funcionari/a o personal laboral al servici de l'administració de la Generalitat estaran exempts de justificar les condicions i requisits del punt segon que ja tinguen acreditats i inscrits en el Registre de Personal de l'administració de la Generalitat i únicament hauran de manifestar-ho per escrit davant de la Direcció General de Recursos Humans sense aportar la documentació corresponent.  
  
Quint  
Les persones seleccionades que dins del termini indicat i, excepte casos de força major, no presentaren la documentació acreditativa o que d'esta es deduïra que no tenen algun dels requisits exigits, no podran ser nomenades personal de la Generalitat, sense perjuí de la responsabilitat en què puguen haver incorregut per falsedat en les seues sol·licituds de participació.   
  
València, 19 de juliol de 2011.- El conseller d'Hisenda i Administració Pública: José Manuel Vela Bargues.